Vahepealne kirjutamise paus oli tingitud peamiselt asjaolust, et olin puhkusel ja chillisin mõnda aega lõuna osariikides autoga reisides. Kuna pikka reisikirjeldust ma kirjutada ei viitsi, siis panen kirja pigem mõned olulisemad tähelepanekud ja sündmused.    Mont Blanc    Kui nüüd päris täpne olla, siis Mont Blanci otsa ei roninud, kuna puuduvad alpinistile omased oskused, aga kõrval tippudesse sai tõstukiga küll mindud. Üldiselt minu kommentaar oleks see, et ei tasuks lasta end ära  petta mäe jalamil olevast soojast ilmast ja parem heaga endale natuke vatte selga toppida enne mäkke minemist. Kuigi ilmateadet sai kontrollitud korduvalt ja oma arust ka vastavalt riidesse pandud, selgus, et +24 sooja kraadilt temperatuuri kukkumine -4 peale mäe otsas võib mõjuda päris ehmatavalt. Ilmaga läks aga selles mõttes veidi kehvasti, et pilvise taeva tõttu jäid planeeritud fotosessioonid ümbritsevatest mäetippudest ja orust tegemata ning pidime leppima pilve vahelt piiluva Mont Blanc'i lumise  tipuga. Ilmselt fotopededel tuleks valida natukene pikem paigal viibimine kui 1 päev, et kindlustada selge ilmaga mäetippude kaadrisse jäädvustamine.